b'\n_START_ARTICLE_\nProstorski kot\n_START_PARAGRAPH_\nProstorski kot (oznaka  ali ) je v matematiki in fiziki del prostora, ki je omejen s smermi od dane to\xc4\x8dke do vseh to\xc4\x8dk zaprte krivulje na izbrani povr\xc5\xa1ini (obi\xc4\x8dajno je to krogla s sredi\xc5\xa1\xc4\x8dem v dani to\xc4\x8dki)._NEWLINE_Kot zaprta krivulja nam lahko slu\xc5\xbei tudi projekcija poljubnega telesa ali dela ploskve na to povr\xc5\xa1ino. Ta kot dolo\xc4\x8da vidni kot, pod katerim se iz izbrane to\xc4\x8dke vidi zaprta krivulja oziroma telo v prostoru. Prostorski kot ima podoben odnos do povr\xc5\xa1ine krogle kot jo ima obi\xc4\x8dajni kot do obsega kroga._NEWLINE_Prostorski kot je brezrazse\xc5\xbena koli\xc4\x8dina.'